
І.ИЗМЕРЕНИЯ НА НАСИЛИЕТО И ТОРМОЗА В СИСТЕМАТА НА ПРЕДУЧИЛИЩНОТО И УЧИЛИЩНО ОБРАЗОВАНИЕ.

Какво е насилие?

В България     в официална употреба е дефиницията на понятието “ насилие “, дадена в параграф 1, т. 1-5 от допълнителните разпоредби на Правилника за прилагане на Закона за закрила на детето:

“ Насилие “ над дете е всеки акт на физическо, психическо или сексуално насилие, пренебрегване, търговска или друга експлоатация, водеща до действителна или вероятна вреда върху здравето, живота, развитието или достойнството на детето, което 

“Физическо насилие” е причиняване на телесна повреда, включително причиняване на болка или страдание, без разстройство на здравето.

“Психическо насилие”са всички действия, които могат да имат вредно въздействие върху психичното здраве и развитие на детето, като подценяване, подигравателно отношение, заплаха, дискриминация, отхвърляне или други форми на отрицателно отношение, както и неспособността на родителя, настойника, попечителя или на лицето, което полага грижи за детето, да осигури подходяща подкрепяща среда.

“Сексуално насилие “ е използването на дете в сексуално задоволяване. Сексуално насилие и злоупотреба над дете според определението на Световна здравна организация е “ участието на дете в сексуални действия, които той или тя не разбира напълно и за които не е в състояние да даде информирано съгласие, или за които детето не е подготвено от гледна точка на развитието си и не може да даде съгласие, или които са в нарушение на законите или социалните табута на обществото”.

“ Пренебрегване “ е неуспехът на родителя, настойника и попечителя или на лицето, което полага грижи за детето, да осигури развитието на детето в една от следните области: здраве, образование, емоционално развитие,изхранване, осигуряване на дом и безопасност, когато е в състояние да го направи.

           Насилието може да бъде от възрастен към дете, между деца и от дете към възрастен.

Какво е тормоз?

Тормозът е специфичен вид насилие сред децата и сред най-неуловимите форми на агресивно поведение и насилие. Но не всеки акт на насилие е тормоз. Тормозът между връстници е групов феномен. Случаите на тормоз се извършват в групова среда, в присъствието на други връстници и в отсъствието на въздрастни. Професор д-р Дан Олвеус определя тормоза като “ повтарящи се във времето негативни действия от страна на един или повече ученици, когато някой умишлено причинява или опитва  да причини травма или дискомфорт на друго дете чрез физически контакт, чрез думи или по друг начин.”

     Тормозът, независимо от това как се упражнява, е много сериозно, оставащо травматични следи действие, защото тормозеният не може да се защити със собствени усилия. Тормозът не спира от самосебе си, без външна намеса.

        Ключови в разбирането за тормоза са следните характеристики:

1. злонамерена проява, която има за цел да нарани или унижи дете;

2. извършва се от позиция на силата, като едната страна използва доминиращата си позиция, за да нарани другата физически или психически, да я унизи или изолира;

3. повтаря се многократно във времето, а не е еднократен и изолиран акт на насилие;

  Проявите на тормоз най-общо могат да бъдат описани като:

Физически тормоз,  например, блъскане, щипане, разрушаване, удряне, нанасяне на болка, спъване, затваряне в някое помещение;

Психичен тормоз,  например, подмятане, подиграване, закачане, обиди, омаловажаване, заплахи, изнудване, повреждане на лични вещи, кражба и хвърляне на вещи, заплашителни погледи, неприятелско следене, словесни изрази, които имат за цел унижат и оскърбят детето на база раса, пол, религия, сексуалност, увреждане или друго, с което се подчертава различие от останалите. Когато е в група – под формата на изолиране, игнориране, изключване от групови дейности, избягване, одумване и разпространение на злобни слухове, натиск върху другите да не влизат в приятелски отношения с децата, обект на тормоз.

Сексуален тормоз – представлява всяка форма на нежелано словесно, несловесно или физическо поведение със сексуален характер, имащо за цел или водещо до накърняване на достойнството на лицето, и по-специално създаване на смущаваща, враждебна, деградираща (принизяваща), унизителна или обидна обстановка. Включва измислянето на сексуализирани прякори или имена, коментари за външността на някой и подигравки със сексуално значение, неподходящо докосване, бележки и надписи със сексуално съдържание и т.н. до по-екстремни форми на нападане и насилие.

Кибернасилие и Кибертормоз – насилие и тормоз, които се осъществяват в дигитална среда чрез дигитални устройства.Включват създаване и разпространение на обидни, заплашителни и подигравателни визуални материали, снимки и текстови съобщения, които уронват достойнството на детето или го унижават: снимането на детето с мобилен телефон и свободното разпространяване на снимки или видеозапис  без негово съгласие, кражба на самоличност/ профили, обиди, разпространение на слухове в социалните мрежи др.

   Ако дете е включено в рискова ситуация онлайн, това винаги има своите отражения в реалния му живот. Преживяванията за детето могат да бъдат дори по-унизителни, тъй като кибертормозът не може да бъде  прекратен веднага и е достъпен до много по-голям кръг хора.

Разлики между тормоз и закачки или игра между децата и учениците

    По-голяма част от ситуациите могат да бъдат овладени от учителите, а някои от самите деца. Всяка намеса изисква внимателна преценка на ситуацията и нейната тежест. На първо място важно е да се разграничат случаите, когато не се касае за тормоз, а само за игра или приятелско премерване на силите между децата. За целта е необходимо да се наблюдава поведението на децата, включително и на тези, които само присъстват без активно да участват.

Ако се касае просто за приятелска игра, учителят може да се намеси, за да предупреди децата да внимават да не се наранят. Ако обаче наблюдаванто поведение може да бъде определено като тормоз, е необходимо да се предприемат съответните стъпки, описани в механизма.

Признаци, по които може да се разпознаят насилието и тормозът:       

Разпознаването на насилието и тормоза включва физически и поведенчески признаци, описани в механизма.                                                                                                                                                   

II. УЧИЛИЩНА ПОЛИТИКА ЗА ПРИВЕНЦИЯ И ИНТЕРВЕНЦИЯ НА НАСИЛИЕ И ТОРМОЗ В  СУ „СВ. КЛИМЕНТ ОХРИДСКИ“– ГР. СИМЕОНОВГРАД

Училищната политика се основава на споделени ценности, философия, норми, правила и традиции за участие и взаимодействие на директора, педагогически и непедагогически персонал, родителите, децата и учениците в изграждането на сигурна среда.

ОСНОВНИ ЦЕЛИ:

· Да създаде позитивна култура и климат в училището;

· Да повиши осведомеността на всички ученици в процеса на предучилищното и училищно образование, че насилието е неприемливо поведение;

· Да разработи система на превенция, която създава условия условия за превантивна работа с групата/класа и включва децата в образователни дейности, семинари,  работилници, които да ги запознават с различните форми на насилие и тормоз, да възпитават уважение и толерантност към различията, да развиват чувствителност към границите на другия, етиката на взаимоотношенията, кое поведение е приемлива и кое –не, как да се реагира на неприемливо поведение и др.

· Да създаде система на интервенция като разработи или разясни съществуващи правила и процедури във връзка с всяка една проява на насилие и тормоз, вкл. По отношение на на идентифициране и сигнализиране;

· Да създаде система за предоставяне на подкрепа за пострадалите и въвлечените в ситуациите на насилие и тормоз;

· Да развие устойчива система за изграждане на капацитет у всички участници в образователния процес под формата на обучителни дейности, механизми за сътрудничество с други, външни за училището служби, организации или институции, изграждане на ефективна система за дежурства и др.

· Да създава механизми за проследяване на ефективността от дейностите по превенция и интервенция;

Училищната политика се реализира на равнище училище и на равнище клас, като на всяко едно от тези равнища се осъществяват дейности по превенция и интервенция (реакция).
1. ДЕЙНОСТИ НА РАВНИЩЕ УЧИЛИЩЕ 

1.1. ПРЕВЕНЦИЯ
· Със заповед на Директора на училището е създаден УКС/ училищен координационен съвет/ за справяне с насилието и тормоза, който да планира, проследява и координира усилията за справяне с училищното насилие и тормоз. Състава на УКС/ училищен координациония съвет/  може да се актуализира.
· УКС за справяне с насилието и тормоза, съгласувано с класните ръководители договаря единен механизъм с ясно разписани отговорности, за предотвратяване и реагиране при проява на тормоз и насилие в училище.
· УКС за справяне с насилието и тормоза, съгласувано с класните ръководители обобщава всички предложения за правила на поведение и ценности, направени от класовете и формулира общоучилищни ценности и правила, които стават част от училищната политика.
· Всички учители предлагат на УКС мерки за изработване на процедура за усъвършенстване на системата на дежурство с оглед на това да бъдат обхванати местата в училище, където при етапа на оценка е установено, че най-често се извършва насилие и тормоз.
· УКС за справяне с насилието и тормоза подкрепя класните ръководители в дейностите им, свързани с разпознаване на насилието и тормоза и провеждане на Социални работилници.
· Председателят на училищната комисия за квалификация, съгласувано с директора планира обучения за повишаване на квалификацията на учителите в областта за справяне с училищното насилие и тормоз. Привлича тесни специалисти – оторизирани обучители, участвали в пилотен проект на УНИЦЕФ „ Училище без насилие” за обучение на учителите, които са новопостъпили и не са обучавани по този проект.(Създаване на училищен координационен съвет, изготвяне на план за противодействие на училищното насилие и тормоз и създаване на единни училищни правила.)
· Оценка на проблема: Попълване на въпросници от учениците, чиято цел е да се установи осъзнава ли се проблема и какво се знае за него. Кои видове и форми на насилие и тормоз има в училище? Къде са местата, на които най-често се случва? Кои са участниците? Как се е реагирало да момента? Какво следва да се предприеме, за да бъде реакцията ефективна?

Оценката се извършва в началото и края на учебната година от класния ръководител.

Резултатите от оценката се обсъждат на педагогически съвет, а в подходящ формат – с родителите и учениците.
· Създаване на училищен координационен съвет /УКС/. Той се ръководи от пом. директор и в него участват учители от различните етапи, пед. съветник, ученици и родители. Съставът на УКС се актуализира всяка учебна година.

· Изготвяне на план за съответната учебна година за противодействие на насилието и тормоза.

На основание на извършената оценка в началото на всяка учебна година УКС изготвя план, който съдържа дейности по превенция и интервенция на равнище клас и училище. Той е със срок една учебна година.

· Създаване на единни училищни правила.

Правилата на училището се изготвят на база формулиране и обобщаване на предложените от всеки клас правила за поведение и ценности.
1.2. ИНТЕРВЕНЦИЯ
Интервенцията на равнище училище включва воденето на училищен дневник, иницииране на работа по случай, включително насочване на случая към други служби.

· Водене на училищен дневник.

В него се документират единствено ситуациите, съответстващи на второ и трето ниво според приетата класификация / Приложение 1/при които е необходима и намесата на училищния координационен съвет. УКС извършва анализ и оценка на риска и създава процедура за откриване и работа по случая в училище, дава становище и насочва ученикът към допълнителна подкрепа за личностно развитие на дете в риск.

· Процедура за откриване и работа по случай

При предприемане на индивидуална работа по случай с ученик на базата на направения анализ, координирането на работата се осъществява от училищния педагогически съветник.  Информацията за вписаните в Дневника със случаи на училищно насилие и тормоз се съхранява само при педагогическия съветник, или, по изключение, при друг член на координационния съвет, определен от директора на училището.

· Класификация на формите на насилие и тормоз и предприемане на съответни действия (Вж. ПРИЛОЖЕНИЕ 1 от Механизма ).
· Насочване на случай към други служби.
При установяване на случай на тормоз незабавно се уведомява Дирекция “ Социално подпомагане “ / Отдел “ Закрила на детето “/ и/или полицията. Уведомяването се извършва от служител в училището, установил тормоза. Това може да бъде директор, класен ръководител, учител, възпитател, пед. съветник, служител от непедагогическия персонал.

Всеки служител в училището е длъжен при установяване на насилие и тормоз незабавно да уведоми директора на институцията.
2. Дейности на ниво клас/класна стая 
2.1. С цел изясняване на възникнал проблем, влиянието върху всички участници и свидетели, последствията, както и възможните решения: 

· в часа на класа всеки класен ръководител използва формите на групова работа, дискусия, споделяне на опит за разясняване на проблема за същността и видовете насилие и тормоз между учениците; 

· учителите да включват по подходящ начин коментирането на проблема насилие и тормоз и ценностите, които ги предотвратяват, ако учебното съдържание на преподавания  от тях предмет позволява това.

2.2. Класните ръководители запознават родителите на родителски срещи с механизма и какви са резултатите от извършената оценка. 

2.3. Всяка паралелка заедно с класния ръководител изработва общи правила на поведение в класа. 

2.4. Класният ръководител, заедно с учениците изработва процедура, описваща мерките в случай на нарушаване на правилата. 

3. Включване на родители.
3.1. Партньорство с родителите за съдействие по превенция на насилието и тормоза.

· Провеждане на тематични родителски срещи.

· Покана към родители, които да се включат, като представят своите професии, хобита, интереси с което да направят връзка между образование и приложението му в живота.

· Идентифициране на родители, които могат да бъдат посредници за осъществяване на връзка между училището и с други организации и институции.

3.2. Партньорство с родителите в случаи на интервенция.

· Разговор с родителите.Разговорът да започне със силните страни на децата и след това да се представи ситуацията.

· Останалите родители от класа също да бъдат информираниза  ситуацията и предприетите действия с цел сваляне на напрежението.

· Разговорът да бъде проведен на подходящо място, в партньорски взаимоотношения. В края на разговора могат да бъдат приети конкретни договорености, какво може да се предприеме и какво се очаква, като резултат.

4. Дейности на ниво общност 
4.1. Класните ръководители съдействат на УКС за подобряване на комуникацията и взаимодействието между училищната и родителската общности; за издирване и привличане на родители, които да подпомагат дейностите на ниво клас и училище, в посока организиране на подходящи училищни инициативи.

4.2. УКС за справяне с насилието и тормоза, съгласувано с директора на училището осигурява реални партньорства с външни за училището организиции, служби и специалисти: 

· Дирекция "Социално подпомагане" - Отдел „Закрила на детето” ; 

· Местна комисия за БППМН ; 

· МВР – Детска педагогическа стая.

III. ПРАВИЛА И ПРОЦЕДУРИ ЗА ВЪВЕЖДАНЕ НА ЗАЩИТНА МРЕЖА ЗА СПРАВЯНЕ С УЧИЛИЩНОТО НАСИЛИЕ И ТОРМОЗ МЕЖДУ УЧЕНИЦИТЕ В СУ “ Св.Климент Охридски “

Настоящите правила имат за цел прилагането на цялостен училищен подход, полагане на координирани и последователни усилия за предотвратяване на насилието и тормоза и създаване на по-сигурна училищна среда.

За да се изгради защитната  мрежа е необходимо да се поставят ясни граници, изграждане на ценности, правила и процедури, които не допускат прояви на насилие и тормоз в училище.

1. Задължения на персонала 
1.1. Училищен координационен съвет

· Планира, проследява и координира дейностите за справяне с насилието и тормоза на ниво училище. 

· Обобщава правилата на поведение и ценности от всеки  клас и изготвя общоучилищни правила на поведение и ценности, които се вписват в Правилника за дейността на институцията. 

· Обсъжда и приема процедурите за докладване, регистриране и проследяване на случаите на тормоз. 

· На базата на вписаните ситуации извършва анализ и оценка на риска от продължаване на насилието и тормоза.

· Подпомага класните ръководители с материали или консултации със специалисти, съдейства за органирзиране на периодични обучения на учителите по темата за насилието и тормоза.

1.2. Класни ръководители

· В началото на годината провеждат занятия в часа на класа, посветени на насилието и тормоза. 

· С помощта на учениците приемат правилата на поведение и ценности, последствията, както и възможните решения. 

· Постерите с приетите правилата на поведение и ценности, последствията, както и възможните решения се поставят на видно място в класната стая. 

· Уведомяват родителите на учениците нарушили приетите правила. 

· Реагират при всеки опит за насилие и тормоз над ученик в клас, съгласно утвърдените процедури и приетите правила и последствия. 

· За всяка повтаряща се проява на насилие или по-сериозен инцидент попълват протокол, който предават на УКС. 

· Участват в работата на екипа, сформиран по конкретен случай на ученик от класа им. 

· Провеждат периодично превантивни занятия по проблемите на насилие и тормоз, като могат да привличат различни специалисти, напр.: инспектор ДПС, инспектори от РДВР, неправителствени организации и др. 

· При нужда уведомява ОЗД и/или полицията

· Информират родителите за дейностите по механизма, както и за приетите правилата на поведение и ценности, последствията, както и възможните решения.

· Съдействат за включването им в дейностите на ниво училище.

1.3. Учители, които не са класни ръководители

· Включват темата за насилието и тормоза в учебните часове, при които това е възможно. 

· Познават и използват установената система за информиране и съобщаване за случаи на тормоз над ученици. 

· Познават правилата и последствията на класа, прилагат ги и изискват от учениците да ги прилагат. 

1.4.  Дежурни учители 

· Спазват стриктно утвърдения от директора график за дежурство, следейки рисковите зони, в които е възможна появата на насилие и тормоз. 

· Реагират според утвърдените процедури в ситуации на насилие по време на дежурството им. 

· Оказват съдействие на колеги при установени от тях нарушения на ученици и докладват на УКС, като попълват протокол, отразяващ инцидента. 

1.5. Помощен персонал 

· Полагат грижи за предотвратяване на насилнически действия в училищните помещения, за които отговарят. 

· Познават основните принципи на действие и ги прилагат – правила, последствия, протокол за реагиране на насилие. 

· Не допускат прояви на насилие и съобщават за тях на класен ръководител, заместник-директор, директор. 

2. Процедури за регистриране, докладване и разглеждане на ФОРМИТЕ на насилие и тормоз сред учениците И ПРЕДПРИЕМАНЕ НА СЪОТВЕТНИ ДЕЙСТВИЯ. 
Задължение на всеки учител е да се намеси, за да прекрати ситуация на насилие и тормоз, на която е станал свидетел. 

2.1. Всяка ситуация на тормоз или насилие трябва да бъде регистрирана и описана в протокола за съобщаване за насилие или тормоз от учителя/ служителя, който я е наблюдавал. За целта е утвърден протокол/ Приложение 1/.

2.2. Действията в случаи на насилие и тормоз са разписани в Приложение 1 в Механизма за противодействие на тормоза и насилието, утвърден със заповед РД09-5906 / 28.12.2017 г.на Министъра на образованието и науката.

IV. Мерки при кризисни ситуации 
1. УКС заседава най-малко два пъти в учебен срок и обсъжда изпълнението на плана, както и резултатите от дейността си. При необходимост се свиква извънаредно.

2. При наличие на писмен или устен сигнал, УКС се събира в рамките на 24 часа в работните дни. 

3. При възникване на кризисната ситуация веднага се уведомява Директора на училището. В рамките на един час се подава сигнал в РУО и Отдел ”Закрила на детето” по местоживеене на детето, в РПУ и до Инспектор ДПС. 

4. При възникване на кризисна ситуация или получен сигнал за ученик, жертва или в риск от насилие и тормоз, УКС съставя индивидуален план за кризисна интервенция. 

5.Всеки, който работи в училище и има съмнение или информация за дете в риск може да подаде сигнал към ОЗД по местоживеене на детето. Когато сигналът се отнася за дете в риск той може да бъде проучен от социалния работник, дори да е подаден анонимно.

Съставил: УКС за справяне с тормоза и насилието
